LightScribe

LightScribe (otsetõlkes 'valguskirjuti') on ettevõtte Hewlett-Packard (lühendatult HP) arendatud otse CD-plaadile, hiljem ka DVD-plaadile, etiketi laseriga lisamise tehnoloogia. Tegemist on meetodiga, mis asendab tavapärased prinditud ja plaadile kleebitud etiketid. LightScribe'i tehnoloogia võimaldab kõrgekvaliteedilise etiketi lisamist plaadile kasutades ühte CD/DVD kirjutit-lugejat, mis on mõeldud LightScribe'i tehnoloogia kasutamiseks. Nimi LightScribe tuleb tehnoloogiast, kus laservalguse mõjul kirjutatakse plaadile soovitud kujutis. 2001. aastal patenteerisid Hewlett-Packardi insenerid Daryl Anderson, Makarand Gore ja Paul McCellan integreeritud CD/DVD kirjutamise ja etikettimise seadme. LightScribe'i tehnoloogia korral on CD/DVD plaadi pealmine pool kaetud spetsiaalse värvainega, milles CD/DVD-kirjuti laservalguse käes toimub keemiline reaktsioon ja värvaine muutub hallist mustani värvivahemikus olevaks värviks. LightScribe'i CD-/DVD-kirjuti laser on infrapunalaser, mis töötab lainepikkusel 780 nanomeetrit. Plaadi keskel oleva avause ümber on kood, mille abil seade paneb laseri alguspunkti perfektselt paika. Plaadi kirjutamine toimub kontsentriliste ringidena plaadi keskelt ja liigub plaadi serva suunas. Lõpliku toote väljaarendamise järel, 2004. aastal, hakkas HP turustama LightScribe'i tehnoloogiat optiliste andmekandjate osakonna kaudu. LightScribe'i plaadid olid algselt ainult seepia värvainega kaetud. 2006. aasta alguses tutvustati ka teist värvi LightScribe'i plaate, aga mustri/kirja/pildi plaadile lisamine jäi ikka monokroomseks. LightScribe'i tehnoloogiaga ei ole võimalik eelmist etiketti asendada ega kustutada, küll aga on võimalik hiljem lisada detaile. LightScribe'i tehnoloogiaga plaatide etikettide tegemisel on tarvis LightScribe'i toetav tarkvara. Esmalt peavad olema CD/DVD-kirjuti draiverid: Kas tootjapoolsed draiverid, mis on kaasas CD-/DVD-kirjutiga või universaalne LightScribe'i süsteemi tarkvara (LightScribe System Software (LSS)). Eelistada tuleks CD-/DVD-kirjuti tootja draiverid, sest need on konkreetse seadmesarja/mudeli jaoks optimeeritud. LSS-iga tuleb kaasa LightScribe'i juhtpaneel, mille abil saab muuta LightScibe'i seadeid (etiketi kontrastsus, LightScribe'i juhtpaneeli käivitamine Windowsi käivitamisel, LightScribe'i teadete kuvamine) ja jälgida LightScribe'i süsteemi (süsteemi versioon, versiooni uuendamine, süsteemis olevate LightScribe'i seadmete informatsioon). LightScribe'i etikettide kujundamise ja kirjutamise tarkvara on saadaval järgmistelt tootjatelt (sulgudes vastava tarkvara nimi): Acoustica (CD/DVD Label Marker) Ashampoo (Burning Studio 10) BeLight (Disc Cover - CD/DVD Labeling Software for Mac OS X) CyberLink (LabelPrint 2.5) Droppix (Droppix Label Maker XE) LaCie (LaCie LightScriber Labeler) Nero AG (Nero 9) Roxio (Easy Media Creator 8, MyDVD 8, Toast 8 Titanium) SmileOnMyMac (disclabel) Microvision Development (SureThing CD/DVD Labeler v5.2) TargetCast (imagemixer LabelMaker) LightScribe'i tehnoloogiaga etikettide kirjutamiseks on tarvis LightScribe'i CD/DVD-kirjutit. Kirjuti võib olla sisseehitatud lauaarvutisse või sülearvutisse, samuti võib olla tegemist välise CD/DVD-kirjutiga. LightScribe'i CD/DVD-kirjuti, erinevalt tavalistest CD/DVD-kirjutitest, on võimeline kaheks ülesandeks. LightScribe'i CD/DVD-kirjutiga saab plaatidele informatsiooni salvestada ja etiketi laseriga peale kirjutada. LightScribe'i CD/DVD-kirjuteid pakuvad järgmised tootjad: Acronova ASUS Ativa BenQ Candy Technology Freecom Gearhead Gericom HP I/OMagic LaCie Lenovo LG Lite-On Mad Dog Multimedia Memorex Philips Samsung Sony Optiarc LightScribe'i etikette saab teha ainult spetsiaalsetele LightScribe'i CD-dele ja DVD-dele, sest neil andmekandjatel on spetsiaalne värvi kattekiht, mis tavalistel CD-del ja DVD-del puudub.. LightScribe'i CD-sid on saadaval järgmises värvivalikus: seepia kollane oranž roheline punane sinine LightScribe'i DVD-sid on saadaval järgmises värvivalikus: punane roheline kollane sinine oranž LightScribe'i andmekandjad on saadaval järgmistelt tootjatelt: Aleratec Ativa Axxen BenQ HP Imation Infiniti Intenso Kodak Memorex MicroBoards Omega Freestyle Philips Platinet Primeon SmartTrack TDK Verbatim VinPower Digital LightScribe'i plaadi valmistamise etapid: Etiketi valmistamise LightScribe'i tarkvaraga kujundada sobiv etikett. Saab kasutada ka tarkvara poolt välja pakutud malle. Valida kolme tüübi vahel : Täielikult kaetud plaat (full mode) Plaadi südamiku ümber kaunistus (content mode) Pealkiri (title mode) Kirjutada plaadile salvestamist vajav informatsioon (muusika, video, dokumendid) Avada CD-/DVD-kirjuti seade ja keerata plaat CD-/DVD-kirjutis ringi (nüüd peaks plaadi pealmine pool olema all ja alumine pool peal) Alustada plaadile eelnevalt kujundatud etiketi kirjutamist kasutades LightScribe'i tehnoloogiat. LightScribe'i kasutamise nipid: Etiketi kontrastsuse suurendamise võimaluse kasutamine. Kontrasti saab ka lisada, kui ühele plaadile korduvalt sama etiketti kirjutada. Pealkirja tüüp võtab kõige vähem aega ja täielikult plaadi katmine etiketiga võtab rohkem aega. Pealkirja kirjutamine võtab ~2–5 minutit, täieliku plaadi katmine aga kuni 25 minutit. Pealkirja kirjutamise kiirendamiseks kasuta kujundust, kus pealkiri on kaarekujuliselt keskringi ümber. Isiklike fotode kasutamiseks võiks etiketi salvestada bitmap-, TIFF- või JPEG-vormingusse. LightScribe'i tarkvara saab sellist faili kasutada taustapildina. Piltide kasutamisel tuleb leida võimalikult hea kvaliteediga pilt. Enne plaadi lõplikku kirjutamist vaadata plaadi eelvaadet. LightScribe'i etiketiga plaadile saab uusi LightScribe'i elemente lisada. Mida kaugemale plaadi keskmest planeeritav etikett ulatub, seda kauem võtab selle etiketi valmistamine LightScribe'i CD/DVD-kirjutil aega. LightScribe'i tehnoloogiaga kaasnevad nõudmised ja puudused: LightScribe'i etiketi tegemine nõuab kasutajalt aega. Ühele plaadile etiketi tegemine võtab umbes pool tundi. Etiketi tegemise aeg sõltub etiketi tüübist. LightScribe'i tehnoloogia nõuab spetsiifilist LightScribe'i toetavat riistvara (CD ja/või DVD-kirjutit ning LightScribe'i plaate CD ja/või DVD). LightScribe'i tehnoloogia nõuab spetsiifilist LightScribe'i toetavat tarkvara. LigthScribe'i plaadid etiketile saab ainult detaile lisada, etiketti ei saa muuta ega kustutada pärast etiketi valmimist. Seetõttu on LightScribe'i tarkvaraga võimalik vaadata plaadi eelvaadet. LigthScribe'i tehnoloogia on monokroomne. Plaadi värvi saab valida, aga peale kirjutatav pilt/muster/kiri on siiski musta erinevates varjundites. LightScribe'i CD/DVDkirjutamise seadmed ja andmekandjad on tavalistega võrreldes kallimad. LightScribe'i etiketi kvaliteedi säilimiseks tuleb meeles pidada järgmist: LightScribe'i andmekandjaid tuleb hoida alati plaadi servadest, et mitte jätta plaadile sõrmejälgi. LightScribe'i andmekandjaid tuleb hoida eemal kõrgetest temperatuuridest, niiskusest ja otsesest päikesevalgusest. Ideaaltingimused LightScribe'i andmekandjate hoidmiseks on jahedas ja pimedas ruumis spetsiaalses CD/DVD-karbis. LightScribe'i andmekandjad ei tohi puutuda kokku materjaliga PVC, sest see põhjustab kattepildi tuhmumist. Scott Mueller. Upgrading and Repairing PCs, 20th Edition, Indianapolis: Que Publishing, 2011. "History of LightScribe". Originaali arhiivikoopia seisuga 28. veebruar 2012. Vaadatud 27. november 2011. "Software". Originaali arhiivikoopia seisuga 4. september 2007. Vaadatud 27. november 2011. "LightScribe System Software". Originaali arhiivikoopia seisuga 4. september 2007. Vaadatud 27. november 2011. "Hardware". Originaali arhiivikoopia seisuga 4. september 2007. Vaadatud 27. november 2011. "Media". Originaali arhiivikoopia seisuga 29. november 2011. Vaadatud 27. november 2011. "How it works?". Originaali arhiivikoopia seisuga 16. oktoober 2007. Vaadatud 27. november 2011. "Quick Tips". Originaali arhiivikoopia seisuga 27. november 2011. Vaadatud 27. november 2011. "LightScribe Support". Originaali arhiivikoopia seisuga 2. jaanuar 2010. Vaadatud 27. november 2011.